title: Кабинетът "Борисов" подава оставка, оставял властта на новото мнозинство

maintext:
Фотограф: Георги Кожухаров
Премиерът Бойко Борисов обяви, че подава оставката на правителството си след загубата на кандидатите на ГЕРБ за президент и вицепрезидент Цецка Цачева и Пламен Манушев в изборите днес.Изявлението си той направи заобиколен от членовете на кабинета си и ръководството на ГЕРБ като по този начин изпълни заканата си от предизборната кампания, че ще се оттегли от управлението, ако претендентът на партията му не спечели вота. Миналата седмица премиерът отложи със седмица вота с аргумента, че не иска да създава какофония в държавата в дните между двата тура."От резултатите става ясно, че управляващата коалиция няма мнозинство и не само не могат да се правят реформи, но и бюджетът не може да мине. Само с част от Реформаторския блок ГЕРБ няма как да има мнозинство в парламента. Още в първия работен ден на парламента ще депозирам оставката на кабинета", каза Борисов. Народното събрание има насрочено извънредно заседание във вторник, 15 ноември.По думите на премиера президентският вот е очертал ново мнозинство - на БСП, ДПС, ДСБ и Патриотите. Нека си направят правителство и да управляват. Ако имат нужда от кворум, ние ще им правим, заяви Борисов.Премиерът и лидер на ГЕРБ уточни, че партията му ще си направи добър анализ и ще потърси "много сериозна отговорност" за резултатите от президентския вот. "Не можем да направим трети компромис. Преди две години направихме компромис - не се харесвахме нито с Реформаторите, нито с Патриотичния фронт, нито с АБВ. Тогава обаче след Орешарски поехме отговорност, сега другите да поемат", заяви той.Борисов иронично честити победата на новоизбраният президент Румен Радев и на лидера на ДСБ Раден Кънев, който по думите му направил нужното за разбиването на център-дясното политическо пространство.Борисов обясни оставката си с лаконичното: "Винаги сме се съобразявали с волята на народа". Той подчерта, че партията му не възнамерява да взима прави опит за ново правителство в рамките на конституционните изисквания.Премиерът изброи отново върху успехите на правителството си като акцентира върху стабилността на банките, строежа на инфраструктурни обекти и санирането на сгради.Премиерът Бойко Борисов обяви, че ГЕРБ ще гласува в подкрепа на резултатите от инициирания от "Шоуто на Слави" референдум. "Трите въпроса от референдума ще настояваме, ще гласуваме да влязат в сила и да станат закон", заяви министър-председателят на брифинг след загубата на президентските избори. Той обаче посочи, че смята намаляването на субсидията на политическите сили до 1 лев за получен глас за "възможност на олигарсите с черни пари да участват в изборите, а с тези пари да се отчитат бели сметки" и повтори тезата, че трябва изобщо да отпадне държавното финансиране на партиите.


title: Нова станция за безплатен заряд на електромобили беше открита в София

maintext:
[Киа Мотърс България]
Мрежата от станции, предлагащи безплатен заряд за електромобили в България, се увеличи с още една. Новата е в София, на бул. "Дондуков" 82, пред сградата на Дарик радио.Тя е инсталирана КИА Моторс България. Станцията може да се ползва от всички предлаганите на пазара електромобили.Капацитетът и позволява за около 40 минути да се възстанови около 20% от заряда на батериите. За пълен заряд са необходими 5 часа.От началото на годината до момента в София електростанции с безплатен заряд са инсталирани пред търговско сервизния комплекс на КИА в София, таксиметрова компания Йелоу 333, България Мол и централният офис на Булстрад АД.Четири станции за безплатен заряд са инсталирани и от фирмата еldrive.eu, като те са в The Mall (две на брой), тенискомплекс "Малееви" и "Порше център" на бул. "Брюксел".В страната места за безплатно зареждане на електромобили има пред автосалоните на дилърите на КИА Моторс България в Пловдив, Велико Търново и Стара Загора. До края на 2016 година станци за заряд ще има също във Варна, Бургас, Русе, Плевен, Габрово, Казанлък и Сливен.Към момента "Киа" предлага на българския пазар един електромобил - "Киа Соул" EV . През следващите пет години зелената гама на марката обаче ще включва 11 изцяло нови модела.Сред тях ще има хибриди, плъг-ин хибриди, електромобили и автомобили с горивни клетки.

fasttext_language: bg


description: "Спирам да коментирам "Левски". Това, което имах да казвам, го казах в последните месеци и мисля, че го направих за доброто на клуба. От все сърце пожелавам на "Левски" да стане шампион", каза треньорът.

title: Станимир Стоилов: Ще изпълня договора си с "Астана" коректно

maintext:
Специалистът заяви, че спира да коментира "Левски"
Станимир Стоилов заяви, че ще остане в "Астана" до края на договора си. Контрактът му с отбора от Казахстан е за още една година.Специалистът отрече твърденията на медиите в страната, че ще преподпише. "Няма такова нещо. Имам договор с "Астана" за още една година и ще си го изпълня коректно", каза той пред "Дарик".След смяната на собствеността в "Левски" и идването на Спас Русев Стоилов беше свързван със завръщане при сините."Спирам да коментирам "Левски". Това, което имах да казвам, го казах в последните месеци и мисля, че го направих за доброто на клуба. От все сърце пожелавам на "Левски" да стане шампион", допълни той.Тази вечер "Астана" приема "Олимпиакос" в среща от Лига Европа. "Очаквам десетте здрави футболисти, с които разполагам за тази среща, да отговорят със сериозна битка на гръцкия шампион." Стоилов се надява отборът му да спечели поне точка."Астана" е последен в група В с една точка от трите си мача дотук.


title: Кафу ще струва на "Лацио" 12 млн. евро, твърдят в Италия

maintext:
Кафу безспорно е най-голямата звезда на българския шампион
[LAP.bg]
"Лудогорец" е определил цена от 12 милиона евро за бразилската си звезда Джонатан Кафу, твърди "Кориере дело спорт".Според изданието, ако римляните не стигнат до споразумение за трансфер на Кафу, те ще насочат усилията си към привличането на Пол-Жорж Нтеп от "Рен" или Алесио Черчи от "Атлетико" (Мадрид).Вестникът отбелязва, че интерес към бразилеца има и от шампиона във Висшата лига "Лестър", "Евертън", както и от няколко клуба от германската Бундеслига.25-годишният Кафу прави много силен сезон за разградчани, като има 9 гола и 6 асистенции в 20 официални срещи през кампанията досега. Представянето му в Шампионската лига и в квалификациите на турнира е още по-впечатляващо - 4 гола и 4 асистенции в 10 срещи.Добрите игри на бразилеца предизвикаха интереса дори на някои американски медии


description: "Стаи за природа" в училищата, мобилно приложение за разпознаване на птиците – за ловците, и второ мобилно приложение за устойчиво земеделие – за фермерите. Това залага мащабен нов проект "ПрироДА" за опазване на околната среда в европейската мрежа Натура 2000,

title: "Стаи за природа" ще открият в 57 училища

maintext:
[БДЗП]
LIFE
(
)
"Стаи за природа" в училищата, мобилно приложение за разпознаване на птиците – за ловците, и второ мобилно приложение за устойчиво земеделие – за фермерите.Това залага мащабен нов проект "ПрироДА" за опазване на околната среда в европейската мрежа Натура 2000. Една от целите му е да повиши информираността сред ученици, учители, ловци и земеделски стопани за ползите от съхраняването на природното богатство, както и да ги запознае с най-ценните видове и техните местообитания в България и в Европа.Мрежа от "стаи за ПрироДА" ще бъде изградена в общо 56 училища в страната. В тях ученици от 5 до 7 клас и техните учители ще играят и ще учат за природата ще им бъдат осигурени нови комуникационни средства и учебно помагало, посветено на Натура 2000.ще популяризира темата за съхраняване на природното богатство. Това ще е аналог на лятното кино, чрез което на хората дори в най-отдалечените населени места в страната ще бъдат показани филми за природното наследство на Европа и за удивителната българска природа. След всяка прожекция ще се провеждат дискусии с участието на експерти, които да представят възможностите за устойчиво ползване на природата. Мрежата Натура 2000 предлага партньорство с ползи и за хората, и за природата.За ловците, които попадат в зоните на Натура 2000 ще бъде изработено приложение за. С негова помощ те по-прецизно ще определят видовете птици по отличителните им белези.За земеделците ще бъде създадено друго мобилно приложение –Проектът се реализира от издателство "Просвета", дъщерната му фирма "Просвета Либри" и Българското дружество за защита на птиците (БДЗП) по програмана Европейския съюзЕС


description: Според Стефан Константинов въвеждането на пръстовия идентификатор няма да разреши проблемите в здравната система.

title: Пръстовият отпечатък е унижение за пациента, смята бивш здравен министър

maintext:
Така изглежда устройството, което от 1 ноември удостоверява всяко посещение в болницата
Фотограф: Юлия Лазарова
"Въвеждането на пръстов отпечатък е унижение за всеки пациент. Няма как този идентификатор да запълни огромните финансови загуби, трупани години наред". Това заяви пред Нова телевизия бившият здравен министър Стефан Константинов. Думите му идват само два дни след официалното въвеждане на пръстовия отпечатък във всички болници в страната."Ще дам един пример. Влиза пациент в определена болница. По време на лечението му той се подобрява и ако клиничната пътека е за операция, то тя може да бъде избегната. Но тогава клиничната пътека е недовършена и Здравната каса няма да поеме разходите по лечението. Всичко това остава като разход на болницата, а тя има определен бюджет и няма да може да поеме това лечение", обясни Константинов.От своя страна изпълнителният директор на столичната УМБАЛ "Св . Анна" Славчо Близнаков обясни, че в самото начало на въвеждането на пръстовия отпечатък наистина има губене на време, но в рамките на нормалното – по 30-40 секунди за регистрация на пациент."След еднократното въвеждане на отпечатъка пациентите няма да имат никакво забавяне при следващо идване в болницата", уточни Близнаков.Той добави, че с тази система, въведена пилотно в УМБАЛ "Св . Анна" през лятото, работата се е улеснила. Освен това видимо се е усетило намаляване на злоупотребите в болницата.


description: Българският боксьор стана за втори път европейски шампион след победата срещу Дерек Чисора, но няма да може да направи задължителна защита на пояса до 14 ноември.

title: Кубрат Пулев вероятно ще загуби европейската си титла

maintext: на 3 декември в зала "Арена Армеец" с нигериеца Самюел Питър за интерконтиненталната титла на Световния боксов съвет (WBC).Победителят от тази среща ще стане основен претендент за световната титла на WBC, която в момента се държи от олимпийския шампион от Лондон 2012 Антъни Джошуа.През лятото пък Маруш Вах беше обявен за официален претендент за европейската титла на Пулев. Мач между 36-годишния поляк и 35-годишния българин обаче няма как да състои преди крайния срок, посочен от EBU."След като са посочили дата, при прекрачването й вече всичко зависи от тях. Ако решат, могат да отнемат пояса, защото ние до договор няма как да стигнем на този етап. Надявам се това да не се случи", каза мениджърът Ивайло Гоцев пред "Тема спорт".Гоцев представлява както Вах, така и Питър. Той се надява българинът да запази титлата и да я защитава срещу 210-сантиметровия поляк, но през 2017 г. на американска земя."Искам Кубрат и Мариуш да се срещнат в началото на следващата година. Това ще бъде наистина много хубав мач, който ще е супер да се проведе в Чикаго. Там българската диаспора е много сериозна, но същото се отнася и за полската. Ще има огромен интерес към един такъв бой", допълни Гоцев.Пулев вече оваканти веднъж европейската титла през 2013 г. През 2012 г. той стана европейски шампион след победа над Александър Димитренко, но на следващата година се отказа от пояса заради двубоя с Тони Томпсън, който впоследствие го направи първи претендент на Владимир Кличко.


title: "Реал" (Мадрид) се подхлъзна срещу "Легия" в голово шоу

maintext:
Полският отбор се вдигна след 0:2 и дори беше близо до победата, но мачът завърши 3:3
3 - Real Madrid have conceded three goals in a competitive game for the first time with Zinedine Zidane as manager. Shock.
— OptaJose (@OptaJose) November 2, 2016
Berba in the house... Them 4 goals vs Liverpool were disgusting!! His touch was pure silk, sexy feet! Funny guy! pic.twitter.com/MMMEyFDaMN
— Rio Ferdinand (@rioferdy5) November 2, 2016
"Реал" (Мадрид) пропиля преднина от два гола и завърши 3:3 при гостуването си на "Легия" във Варшава. От това се възползва "Борусия" (Дортмунд), който спечели с 1:0 срещу "Спортинг" (Лисабон) и е сам начело в групата.Германците, които са сигурен осминафиналист, са на върха с десет точки, а испанците са втори с осем. Португалците са трети с три и минимални шансове да изпреварят "Реал".Мадридчани, излезли със звездите си и подчертано офанзивна тактика, поведоха с 2:0 до 35-ата минута с головете на Гарет Бейл и Карим Бензема. Макар заради наказание да не можеше да ползва подкрепа от публиката си "Легия" успя да направи пълен обрат.В 83-ата минута Тибо Мулен вкара красив гол за 3:2. "Реал" успя да отговори бързо и Матео Ковачич изравни, а в последните секунди Лукас Васкес удари греда.Това е първият случай, в който испанският отбор допуска три гола, откакто треньор е Зинедин Зидан.Срещата започна отлично за "Реал". Още в първата минута Бейл вкара зрелищен гол с удар от разстояние. Отборът продължи да атакува и в 35-ата след хубава атака с няколко бързи подавания Бензема отблизо засече за 2:0."Легия" съумя да намали след изстрел от около 15 метра на Вадис Оджиджа-Офо.След почивката "Реал" отново беше по-деен, но поляците се възползваха по-добре от възможностите си. Мирослав Радович стреля мощно от далеч в 58-ата минута и изравни."Легия" вкара и трети гол чрез Мулен в 83-ата. И този път Кейлор Навас беше преодолян с удар извън наказателното поле, при който топката попадна в горния ляв ъгъл на вратата му. "Реал" бързо изравни - в 85-ата Даниел Карвахал подаде на Ковачич и той отбеляза с добре насочен удар. В заключителните секунди дойде и мигът, в който със силен изстрел Васкес беше близо до това да донесе победата за отбора си, но улучи гредата.В Дортмунд домакините спечелиха с гола на Рамос в 12-ата минута. След центриране от дясно той надскочи защитник и с глава вкара във вратата на "Спортинг".В една от най-оспорваните групи "Монако" и "Байер" (Леверкузен) постигнаха ценни победи. Германците спечелиха с 1:0 срещу "Тотнъм" като гост на "Уембли", а монегаските се наложиха с 3:0 срещу ЦСКА (Москва)."Монако" е начело с осем точки, "Байер" има шест, лондончани са с четири, а московчани имат две.На трибуните на "Уембли" беше българският нападател Димитър Бербатов с мениджъра си Емил Данчев.Воденият от Ивайло Петев "Динамо" (Загреб) допусна четвъртата си загуба от четири мача и все още няма гол в турнира. Хърватите паднаха с 0:4 от "Севиля" в Испания. Андалусийците са начело с десет точки, като все още не са допуснали гол във вратата си. След 1:1 с "Лион" "Ювентус" остава втори с осем.Без допуснат гол продължава и "Лестър". Английският шампион завърши 0:0 при гостуването си на "Копенхаген" и е начело в група G с десет точки."Порто", който се наложи с 1:0 срещу "Брюж", е втори със седем, а датчаните имат пет.


title: С нулево равенство "Лудогорец" си отвори вратата към пролет в Европа

maintext: "Лудогорец" завърши при нулево равенство с "Базел" в София. С това българският шампион си остави отворена вратата към евентуално участие в Лига Европа през пролетта.В другата среща класиралите се за осминафиналите "Арсенал" и ПСЖ направиха 2:2."Лудогорец" и "Базел" са с по две точки преди последния кръг. В него българският първенец гостува на парижани, а швейцарците приемат "Арсенал".Разградчани имат предимство срещу "Базел" в спора за третото място заради гола си на чужд терен при 1:1 в Швейцария. Ако двата състава завършат с равни точки, това ще е показателят, който ще определи кой ще играе в Лига Европа."Лудогорец" остана далеч от познатото си лице, като не отправи нито един точен удар във вратата на съперника. Основна заслуга имаше вратарят Владислав Стоянов, който имаше ключови спасявания. Домакините имаха проблем, тъй като Георги Дерменджиев не можеше да използва Марселиньо и Минев.Българският отбор владееше повече топката, но това не му помогна да създаде обичайните си добри атаки. В 16-ата минута Стоянов спаси удар на Лука Зифи. В 31-ата вратарят се намеси сполучливо след директен изстрел на Матиас Делгадо от фаул от малък ъгъл.Малко след това "Лудогорец" стигна до разбъркване пред вратата на съперника, но спечели само ъглов удар. В секундите преди почивката Стоянов отново се справи с удар на Зифи.Най-добрата възможност за "Лудогорец" дойде в края на първата част, но защитата на "Базел" се справи след разбъркване при центриране на Светослав Дяков.След почивката гостите продължиха да търсят ценния гол, а "Лудогорец" все така имаше трудности да организира добри атаки. В 60-ата минута Клаудиу Кешерю стреля силно от разстояние, но в аут.Най-чистото положение в мача дойде в 76-ата минута. Тогава Елионуси се измъкна сред защитата и отблизо пред вратата стреля, но Стоянов с една ръка изби.


title: "Хаас" потвърди Грожан и Магнусен за 2017 г.

maintext:
Магнусен ще смени Естебан Гутиерес в американския тим
Според "Аутоспорт" Магнусен е предпочитал да остане в "Рено" заради "възможността да се бори за челните места в бъдеще". Френският тим обаче избра да привлече Нико Хюлкенберг от "Форс Индия" и да запази Джолиън Палмър като втори пилот.
"Хаас" потвърди, че Ромен Грожан и Кевин Магнусен ще са титулярните пилоти на отбора за следващия сезон във Формула 1.Французинът запазва мястото си в тима, а датчанинът пристига от "Рено", за да смени мексиканеца Естебан Гутиерес."Още откакто започнахме да се оглеждаме за пилоти, Кевин винаги е бил в нашия кратък списък. Той е постигнал доста за много кратък период и сме уверени, че ще допринесе много за нашия отбор", каза основателят и собственик на тима Джийн Хаас след първите свободни тренировки преди Гран при на Бразилия "Хаас" влезе в най-популярната автомобилна надпревара през този сезон, като благодарение на Грожан влезе пет пъти в топ 10. Французинът донесе всичките 29 точки на американския тим, докато най-доброто класиране на Гутиерес беше 11-о място в първия старт за 2016 г."Нашият втори сезон ще донесе нови предизвикателства. Сигурни сме, че Кевин и Ромен ще ни помогнат много в развитието на новата ни кола и бъдещия ни прогрес", каза още Джийн Хаас.


title: Националите са в група с Русия и Словения на Евроволей 2017

maintext:
Волейболните национали попаднаха в приемлива група
[fivb.org]
2017 #EuroVolleyM Poland:
Pool B in Szczecin : Italy, Germany, Slovakia and Czech Republic. #Volleyball
— CEVolleyball (@CEVolleyball) November 15, 2016
2017 #EuroVolleyM Poland:
Pool D in Katowice: France, Belgium, The Netherlands and Turkey. #Volleyball
— CEVolleyball (@CEVolleyball) November 15, 2016
Волейболните национали изтеглиха относително приемлив жребий за европейското първенство в Полша следващата година.Възпитаниците на селекционера Пламен Константинов ще играят с Русия, Словения и Испания в група С, а мачовете ще се състоят в Краков.Ако фаворитът в групата е Русия, то другият по-опасен отбор е Словения, който направи фурор на последното европейско първенство миналата есен в България и Италия.В останалите три групи има по два изявени фаворита, като вероятно по-голяма разлика в класите има в групата на шампиона Франция.Мачовете от европейското първенство от 25 август до 3 септември ще се играят още в Шчечин, Гданск/Сопот и Катовице.


description: Българската агенция по безопасност на храните (БАБХ) налага превантивни мерки, за да не допусне на появата на болестта африканска чума по свинете в страната, съобщиха оттам.

title: Агенцията по храните въвежда мерки заради чума по свинете в няколко държави

maintext:
Фотограф: Николай Дойчинов
Българската агенция по безопасност на храните (БАБХ) налага превантивни мерки, за да не допусне на появата на болестта африканска чума по свинете в страната, съобщиха от там.
Болестта не е опасна за хората, но нанася големи икономически загуби. На областните дирекции по безопасност на храните в градовете София, Видин, Русе, Добрич, Бургас и Варна е разпоредено съвместно с "Гранична полиция" да осъществяват засилен контрол на пристанищата и граничните пунктове на личния багаж на пътниците, идващи от страни, в които е установена болестта - Естония, Латвия, Литва, Полша, Молдова. Украйна, Беларус, Русия.
Ще се проверява за наличие на суровини и храни от животински произход, непреминали термична обработка, които крият риск да пренесат вируса на болестта. Такива продукти ще бъдат конфискувани и унищожавани.
На директорите на областните поделения на агенцията в цялата страна е разпоредено да информират кметовете на съответните населени места и лицата, отглеждащи свине, като ги запознаят с актуалната епизоотична обстановка, риска и начините за разпространение на болестта, мерки за биосигурност, които трябва да се спазват в обектите.
Особено внимание се обръща на задължението при съмнение за заболяване или смъртност, незабавно да се информира съответният официален ветеринарен лекар. Засилва се и контролът на движението на домашни свине. Извършва се засилен клиничен надзор за ранно откриване на болестта в свиневъдните обекти в областите Видин, Враца, Монтана, Плевен, Велико Търново, Русе, Разград, Шумен, Силистра, Добрич, Варна, Бургас, Ямбол и Хасково.
Въвежда се и засилен контрол върху гъстотата на популацията диви свине в страната. Особено внимание се обръща на общините по поречието на река Дунав и на островите по реката, общините в област Силистра и Добрич по сухоземната граница с Румъния, както и в общините със стада източнобалкански свине в областите Бургас, Варна и Шумен, където е разпоредено максимално редуциране на популацията диви свине.
Ловът трябва да се извърша съгласно Утвърдения план за ползване и определените допустими запаси, без да бъде застрашен биологичният вид.
Ловците трябва незабавно да информират официален ветеринарен лекар за всички намерени умрели диви свине, промяна на здравния статус, поведението и/или изменение от нормалния вид на вътрешните органи при първичната обработка на отстреляните диви свине. Трябва да се предоставят проби от дивите животни (кръвна проба от всички отстреляни, намерени болни и умрели диви прасета и органна проба - далак, бъбрек, лимфни възли, сливици от всички отстреляни, намерени болни и умрели диви свине или дълга тръбна кост в случаи на загнили трупове), които да бъдат изследвани за чума по свинете.
След първичната обработка на отстреляните диви свине трябва да се извършва обезвреждане чрез загробване или изгаряне на кожата, карантията и други странични и отпадни продукти.


description: Единствения гол в проверката на стадион "Караискакис" в Пирея вкара защитникът на гостите Сергей Паличевич в 14-ата минута.

title: Беларус загря за гостуването в София с победа над Гърция в контрола

maintext:
Друг от съперниците на България - Холандия, завърши наравно с Белгия в друга приятелска среща
Следващият съперник на България в световните квалификации за първенството през 2018 година - Беларус, победи като гост Гърция с 1:0 в контрола.Единствения гол в проверката на стадион "Караискакис" в Пирея вкара защитникът на гостите Сергей Паличевич в 14-ата минута от фаул.Той опъна мрежата на "елините" със свиреп и безпощаден изстрел от фаулДругият от тимовете в групата на "лъвовете" - Холандия завърши наравно 1:1 в домакинството си на Белгия в приятелска среща, играна на "Амстердам арена"."Лалетата" поведоха с гол на Дейви Клаасен от дузпа през първата част, но белгийците успяха да изравнят осем минути преди края чрез Яник Караско.


description: Не, дългите разходки не предизвикват раждане, нито пък пълнолунието. Но има и митове, които всъщност са верни и потвръдени с научни доказателства.

title: Три мита за бременността, потвърдени от учените

maintext:
Кадър от Перу
Друго проучване от поредицата показва, че жени, носещи момче, обикновено ядат повече от жените с момиче по време на бременността, а и непосредствено преди нея. Британско изследване от 2008 г. анализира хранителните навици на 740 жени в годината преди първата им бременност. Оказало се, че повечето от жените, приемали най-много калории преди зачеването, са родили момче и повечето от жените с най-малък прием на калории са родили момиче.
Има много бабини деветини за бременността - например това, че ако носиш по-ниско плода, значи, че ще е момче. Къде се "носи" бебето не е признак за нищо друг, освен за това доколко са се отпуснали мускулите на корема по време на деветте месеца. Освен това дългите разходки не предизвикват раждане, нито пък пълнолунието. Но има и митове, които всъщност са верни и потвръдени с научни доказателства, пише списанието NYmag.Сравнение на 8 хиляди раждания в една ирландска болница, проведено в периода от 1997 до 2000 г. показва, че за три години са се родили почти равен брой момичета и момчета, обаче има ясна тенденция за различно протичане на ражданията. Усреднените стойности показват, че момчетата се раждат по-дълго и при тях по-често възникват усложнения.Разликите обаче не са драстични. Нормалното протичане на раждането на момче е малко над 6 часа, а на момичетата - малко под 6 часа. При 6% от жените с мъжка рожба възникнали усложнения, които наложили секцио, докато при тези с момичета делът е 4%. Общо в 29% от случаите на мъжки бебета се наложила лекарска намеса и при 24% от тези от женски пол.Възможно обяснение за тази закономерност, макар и не потвърдено, е това, че момчетата се раждат средно със 100 грама по-тежки от момичетата.Но анализът показал, че самите калории не са толкова съществен фактор, колкото съотношението на поеманите хранителни вещества. Жените, които наблягали преди да забременеят на храни с много калий (а на първо място в тази категория са бананите), както и богати на калций и натрий, по-често се оказвали с бебе от мъжки пол.Учените обаче подчертават, че диетата преди и по време на бременността просто трябва да е здравословна и не е разумно да се използва за "предопределяне" на пола на бебето. Не са сигурни и дали наистина изобщо е възможно.Не всички бебета се раждат с коса, но някои изненадват с буйни перчеми. Учени от Университета "Джонс Хопкинс" са открили закономерност, която предсказва още по време на бременността дали бебето ще излезе плешиво или с коса. Ако жената има киселини по време на бременността, шансовете детето да е с покрита глава са по-големи.Учените проследили бременността на 64 жени. Над една трета от тях се оплаквали от умерени или остри стомашни болки от киселини и почти всички те след това родили бебета с коси. Съвсем малко от останалите жени, които нямали подобни оплаквания, имали същата изненада след раждането.Обяснението тук обаче не е, че едното следва от другото. И киселините и окосмяването на плода се дължат на активността на хормоните, която е по-силна при едни и по-слаба при други жени, докато очакват бебе.Неотдавна в ново проучване беше потвърден и друга популяран максима за бременността - това, че сутрешното гадене е добър знак


title: ЦСКА остана извън тройката след нова издънка срещу "Верея"

maintext:
"Армейците" не успяват да победят старозагорския тим за втори път през този сезон
[LAP.bg]
ЦСКА направи нова грешна стъпка в първенството, след като не успя да победи "Верея" у дома.Двата тима завършиха 1:1, след като червените откриха резултата още в седмата минута чрез Петрус Бумал, но в средата на втората част Момчил Цветанов изравни.Играчите на Едуард Йорданеску не успяват да спечелят срещу новака за втори път през този сезон, след като през есента претърпяха поражение от него в Стара Загора.След подялбата на точките ЦСКА е пети са 25 точки, колкото има и "Дунав", и е на цели 15 от лидера "Лудогорец". "Верея" остава в средата на таблицата на седмата позиция с 19 точки.В игра за първия тим на червените се завърна капитанът Борис Галчев, който смени контузилия се в началото на втората част Давид Симао.Домакините започнаха ударно и още в седмата минута Петрус Бумал завърши с гол многоходова акция на тима, прия която той бе изведен на идеална стрелкова позиция. Играчите на Едуард Йорданеску продължиха да атакуват, но гостите стояха компактно в защита и ги затрудняваха максимално.В 16-ата минута Рубен Пинто стреля мощно, но нямаше късмет и топката срещна напречната греда. В 27-ата минута стражът на "Верея" Иван Караджов демонстрира рефлекса си, отбивайки коварен удар с глава на Густаво Кулма.След почивката Пинто още веднъж пробва късмета си, но този път не намери очертанията на вратата. Малко след това и той бе сменен заради контузия. В 65-ата минута вратарят на червените Георги Китанов прати топката в краката на Момчил Цветанов, а той не се поколеба и вкара на бившия си отбор за 1:1.Домакините реагираха мигновено и окупираха вратата на Караджов, но това така и не доведе до гол. Два пъти играчи на ЦСКА стреляха опасно с глава, но и двата пъти се разминаха на косъм от целта, като в единия случай решаващо се намеси и стражът на "Верея".


description: Когато американците гласуват за президент, те не го избират директно. Вместо това те гласуват кои електори да изпратят в Избирателната колегия и всъщност това са хората, които взимат официалното решение.

title: Електорите - 538 избрани, които реално определят президента на САЩ

maintext:
Доналд Тръмп и Хилари Клинтън
електори -
Когато американците гласуват за президент, те не го избират директно. Вместо това те посочват предпочитанията си намалка група представители от всеки щат, които изпращат в Избирателната колегия. Всъщност това са хората, които взимат официалното решение кой да влезе в Белия дом.Общият брой на гласовете в Избирателната колегия е 538, а за да спечели, кандидатът трябва да получи поне 270 от тях. Броят електори от всеки щат е равен на броя членове в Камарата на представителите, които щатът има, плюс още двама души – колкото са сенаторите от всеки щат.Създаването на тази система е заложено още в Конституцията на САЩ през 1787 г. Джордж Вашингтон бил избран със 100% от гласовете и основателите на нацията не искали това да се повтори. Те обаче не харесали идеята Конгресът да избира президента, защото това би могло да доведе до политически пазарлъци, корупция и влияние от външни сили.Идеята да се позволи на щатските законодателни органи да избират президента също била отхвърлена заради опасенията, че бъдещият държавен глава ще им бъде задължен. А народният вот бил изключен, тъй като било малко вероятно избирателите да имат достатъчно информация за кандидатите извън техния щат.И така дошла идеята за баланс между федерализма и пряката демокрация. Самото определение "Избирателна колегия" не присъства в Конституцията и се появява в законодателството чак в средата на 19 век. Функцията ѝ може да бъде оприличена на Кардиналската колегия, избираща папата. Нейните членове са смятани за най-информираните хора от всеки щат.Освен че е свързана с независимостта на президента, системата представлява един вид компромис към по-малките щати.Процесът на избиране на електори е различен в отделните щати, но обикновено политическите партии номинират кандидатите, които се избират на партийните конгреси.През декември електорите се събират в столицата на своя щат, за да гласуват кой да бъде президент. След това през януари Конгресът преброява гласовете им.Ако никой от кандидатите не спечели мнозинство, Камарата на представителите в Конгреса избира следващия президент, а Сенатът определя вицепрезидента.В началото е имало абсурдни ситуации президентът да е от една партия, а вицепрезидентът му - от противниковата. В наши дни не липсват и случаи, в които системата не отразява вота на избирателите. През 2000 г. демократът Ал Гор печели повече гласове в т.нар. народен вот от републиканеца Джордж Буш, но Буш печели в Избирателната колегия – 271 срещу 266, и става президент.В някои щати има закони, които задължават електорите да гласуват за кандидата, спечелил народния вот, но има случаи, в които те гласуват срещу решението на хората и не съществува никаква федерална или конституционна мярка срещу това.


description: "Изведнъж Сингапур стана нещо повече от летище, от или до което просто да летиш от някъде. Сега те смятат, че са постигнали целта си и не искат повече да приемат състезания", каза промотърът на състезанието Бърни Екълстоун пред AMS.

title: Сингапур иска да се оттегли от Формула 1

maintext:
От дебюта през 2008 г. посещаемостта на Гран при на Сингапур постепенно пада
Сингапур вече не иска да приема стартове във Формула 1. Това заяви промотърът на състезанието Бърни Екълстоун пред AMS.Интересът към надпреварата в азиатската страна спада в последните години. Този сезон средната посещаемост на всеки от трите дни стигна до 73 хиляди души при 87 хиляди преди година. През 2008 г., когато Сингапур за първи път прие старта, средно всеки ден имаше по повече от 100 хиляди зрители.Това може да се окаже проблем за Формула 1 в тази част на света, тъй като и Малайзия е на път да излезе от календара през 2018 г. Там продажбите на билети спаднаха, а телевизионният рейтинг беше най-нисък."Вижте какво направихме за Сингапур. Да, домакинството струваше много пари на страната, но ние също им донесохме много пари", каза Екълстоун."Изведнъж Сингапур стана нещо повече от летище, от или до което просто да летиш от някъде. Сега те смятат, че са постигнали целта си и не искат повече да приемат състезания", добави той.Говорител на надпреварата заяви пред "Ройтерс", че не коментира текущи преговори.


title: Мъри започна успешно защитата на лидерската си позиция

maintext:
Мъри бе уедителен в първия си мач като №1
Анди Мъри започна участието си на финалния турнир на АТП в Лондон с победа в мач от група "Джон Макенроу".В първия си двубой като световен №1 шотландецът се наложи с 6:3, 6:2 над Марин Чилич след малко повече от два часа и половина игра.Турнирът е от изключително значение за Мъри, който играе традиционно трудно в английската столица. При ранно отпадане и триумф на Новак Джокович, сърбинът ще си върне лидерската позиция в световната ранглиста.Любопитното в статистиката от мача бе, че двамата съперници направиха еднакъв брой печеливши удари - по 11. Чилич обаче направи 30 непредизвикани грешки срещу 19 на британеца.Мачът изключително интересно, след като хърватинът не успя да реализира два брейкбола още в първия гейм, а след това загуби откриващото си подаване. Чилич успя да върне пробива веднага и да намали до 1:2, но отново се пропука и Мъри спечели подоването му, а след това при свой сервис го затвърди за 4:1. До края шотландецът не изпусна инициативата и без особени затруднения затвори сета.Втората част започна с гейм за Чилич, след което той стигна и до възможност за пробив, но не успя да се възползва от нея. Размяната на сервиси продължи до 2:2, след което Мъри отново се активизира и спечели следващите четири гейма до края, с които подпечата успеха си.


title: Снимка на деня: Слонове коленичат в знак на почит към паметта на краля на Тайланд

maintext:
1/2 снимки в галерията Единадесет слона в Тайланд коленичиха пред Големия дворец в Банкок в знак на почит към покойния крал Бумибол Адулядей, който почина през октомври на 88-годишна възраст. Той бе най-дълго управлявалият монарх в света. Крал Бумибол бе на трона в продължение на 70 години и 126 дни. Той бе обичан много от народа си и смятан за обединяваща и стабилизираща фигура в страната, която наскоро преживя поредния военен преврат.
Тайланд е в траур, който ще продължи една година, в продължение на която държавните служители ще носят черни дрехи. Към чуждестранните туристи също бе отправена молба да са облечени скромно на публични места и да се въздържат от неуважително поведение. Строги закони забраняват публичното обсъждане на евентуалните наследници на краля, а наказанието за това е затвор.
Фотограф: Jorge Silva


description: "Ястребовото око" е страхотно развитие и повишаване на стандарта за София. Повечето, но не всички турнири, от категория АТР 250 вече използват технологията. Феновете на тениса в залата ще харесат много това нововъведение", заяви директорът на турнира Пол Макнами.

title: Тенис турнирът в София ще разполага със система "ястребово око"

maintext:
В първото издание на турнира системата не беше използвана
[Garanti Koza Sofia Open]
Състезанието ще се проведе от 5 до 12 февруари в столичната зала "Арена Армеец".
Второто издание на тенис турнира Garanti Koza Sofia Open ще разполага със системата "ястребово око", съобщиха организаторите."Ястребовото око" е страхотно развитие и повишаване на стандарта за София. Повечето, но не всички турнири, от категория АТР 250 вече използват технологията. Феновете на тениса в залата ще харесат много това нововъведение", заяви директорът на турнир Пол Макнами.Отговорник за видеоповторението в София ще бъде Марта Мрозинска от Полша, която е носител на бронзова реферска значка. Носителката на сребърна значка Веселина Донева от България пък ще е главен съдия. Тя заемаше същата длъжност и на Garanti Koza Sofia Open през тази година.Помощник на Донева е председателят на съдийската комисия към БФТ Любомир Бадински. Антоанета Димитрова е шеф на реферите. Супервайзър на състезанието в София за втора поредна година ще бъде португалецът Карлос Санчес.


description: Изгорели са най-малко четири автомобила, съобщи БНР.

title: Паркинг на Николай Банев е бил подпален в София тази нощ (обновена в 11 ч.)

maintext:
Снимката е архивна
Това е пети палеж върху моя собственост", заяви Банев. По думите му при пожара са унищожени близо 10 автомобила.
досега държавата не е наказала никого за покушенията.
Полицията разследва инцидента, като се работи по версията за умишлен палеж.
Голям закрит паркинг в София е бил подпален през изминалата нощ, съобщи БНР, като посочи, че при инцидента са изгорели поне четири автомобила.Паркингът е собственост на бизнесмена Николай Банев, потвърди самият той пред "Нова телевизия". "Това е пореден случай на палеж на собственост на бизнесмена, който бе и кандидат за президент на изборите тази година. През юли бе подпален домът на семейство Баневи в столичния кв. "Бояна". Самият Николай Банев заяви днес пред "Нова телевизия", чеСигналът за пожара е подаден около 2 ч. след полунощ. Гасенето на пламъците е продължило около час, информира БНР.


description: В изборите за държавен глава са участвали 3 967 629 души, за Радев са гласували 25.43%.

title: Около 13 хил. гласа не достигат, за да бъде референдумът задължителен

maintext:
Фотограф: Надежда Чипева
Около 13 хил. гласа не достигат, за да бъдат задължителни резултатите от референдума за промяна на избирателната система . Това съобщи говорителят на централната избирателна комисия Цветозар Томов пред Би Ти Ви, като посочи, че тези резултати са при почти 100% обработени протоколи.3 487 428 души са гласували в националното допитване, като за да бъдат резултатите задължителни бяха необходими малко над 3.5 млн. участвали. Томов уточни, че все пак трябва да се изчака обявяването на официалните резултати, но те вероятно няма да бъдат много по-различни.В изборите за държавен глава са участвали 3 967 629 души.За кандидата на БСП румен Радев са гласували 25.43%, или 973 408 души. За цецка Цачева от ГЕРБ са гласували 21.96%, или 840 396 души.


description: Дебат между Цецка Цачева и Румен Радев

title: Дневник - Дебат между Цецка Цачева и Румен Радев

maintext:
Дебат между Цецка Цачева и Румен Радев
"Дневник" излъчва на живо дебата по БНТ между кандидатите за президент на ГЕРБ и БСП


description: През трите най-активни месеца за туризъм пътуванията са с 19.1 на сто повече на годишна база. Преобладаващата част от тях - 81.3%, са пътувания само в страната, 13.3% - само в чужбина, а 5.4% са както в страната, така и в чужбина.

title: През лятото българите са пътували повече от преди година

maintext:
Фотограф: Надежда Чипева
През изминалото люто, в периода юли - септември, българите са пътували доста повече в сравнение със същото тримесечие на предходната година, показват данните на Националния статистически институт (НСИ). Сериозен принос в данните има това, че през септември имаше на два пъти по четири почивни дни накуп, което също стимулира туризма както в страната, така и извън нея.
През трите най-активни месеци за туризъм пътуванията са с 19.1 на сто повече на годишна база.
Преобладаващата част от тях - 81.3%, са пътувания само в страната, 13.3% - само в чужбина, а 5.4% са както в страната, така и в чужбина.
Най-голям ръст се вижда при пътувалите и в чужбина, и в страната - с 31.9%. Пътувалите само в страната са били с 20.3% повече, а пътувалите само в чужбина - със 7.9%.
най-много за туризъм са пътували българите на възраст 25 - 44 години (45.6%). Българите на възраст 65 и повече навършени години са пътували предимно в страната - 82.3%, докато тези на възраст 45 - 64 години са пътували най-много в чужбина - 14.3%
По-голямата част от туристическите пътувания на хората на възраст 15 и повече навършени години както в страната, така и в чужбина са били с цел "почивка и екскурзия", посочени съответно от 70.7 и 65.7% от тях.
Като самостоятелни са били регистрирани 1.886 млн., или 91.6% от общия брой лични пътувания. Относителният дял на самостоятелните пътувания без резервация в страната е 94.2%, а на тези в чужбина - 76.5%.
Делът на личните пътувания, организирани чрез туристическа агенция или туроператор, в чужбина е 23.5%, а в страната - 5.8%
В структурата на разходите по видове с най-голям относителен дял са разходите за храна както в страната, така и в чужбина - съответно 43.6 и 35.3%. В предишни периоди статистиката отчиташе обикновено като най-голям разход за пътуване в чужбина транспорта.
Средният разход при пътуване с лична цел на човек на възраст 15 и повече навършени години е 354.29 лв. в страната и 750.48 лв. в чужбина. Същевременно разходите на човек за професионално пътуване са средно 179.77 лв. в страната и 1 111.38 лв. в чужбина.
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Очаквано


description: Кампанията на обявения за независим кандидат и подкрепен от ДПС Пламен Орешарски приключи седмица преди президентския вот.

title: Кампанията на Орешарски - приказки с неочакван край

maintext:
Последната снимка на Орешарски, заедно с депутати на ДПС от Разград. Според пиара на щаба на Орешарски - Ралица Стоянова - това е последната предизборна проява на кандидата
[ДПС]
Орешарски пред симпатизанти на ДПС в Разград
[ДПС]
Екип на "Изборна лаборатория" видя билбордове с Орешарски и Данаил Папазов и на магистрала "Тракия", и на "Хемус". Снимката е в близост до Ихтиман.
Фотограф: Изборна лаборатория
[Фейсбук профил на Орешарски]
В София предизборни плакати почти липсват. Снимката е от Кърджали.
[Изборна лаборатория]
Филиз Хюсменова
Кампанията на обявения за независим кандидат и подкрепен от ДПС Пламен Орешарски приключи седмица преди президентския вот на шести ноември. В неделя, 30 октомври, е била последната среща с избиратели, на която той е присъствал.Това се разбра в последния епизод от "Изборна лаборатория", проект на "Дневник" и "Отворен парламент ", който се опитва да проследи как ДПС прави избори и какво може да постигне кандидат, на когото социологическите проучвания отреждат роля на аутсайдер, но според собствените му предвиждания подкрепата за него ще е по-голяма от очакваното, а според подкрепящата го партия може да спечели дори на първи тур.От проучването на екипа стана ясно още, че информация за предизборните срещи по градове и на Орешарски, и от на ДПС е невъзможно да се получи предварително. Максимумът е два-три часа преди началото на среща (за кандидата за президент). А след това се качват кратки съобщения и некачествени снимки в профилите на Орешарски и ДПС във "Фейсбук".Орешарски беше издигнат от инициативен комитет, а средствата идват само от "фондонабиране". Това се разбра от думите на Ралица Стоянова, PR на комитета. С нея "Дневник" се свърза в началото на миналата седмица, когато започна проектът "Изборна лаборатория". Тогава тя обяви, че няма предварително планирани обиколки на Орешарски из страната и всичко се решава ден за ден. След това повече не отговаряше на "Дневник".В понеделник при позвъняване от непознат за нея номер тя прие обаждането и каза:но като събитие няма да имаме нещо специално. Няма да имаме срещи с избиратели. Всъщност вчера беше последната среща с избиратели", завърши Стоянова.В неделя от съобщение, изпратено от щаба на Орешарски, се разбира, че той е бил в Разград, където по същото време са били и лидери и депутати от ДПС. Информацията до медиите, разпространена в понеделник рано сутрин, гласеше още: "Днес срещите на Пламен Орешарски със симпатизанти продължават." Стоянова заяви, че оттеглянето от събития през последната седмица преди вота е лично решение на Орешарски. След това тя изтъкна и липсата на средства като аргумент:"Нека не забравяме и нещо друго, което е изключително важно, а ми се струва, че всички забравят. Кампанията на господин Орешарски се финансира единствено от дарения, от фондонабиране на средства. Всички останали кандидати, които обикалят страната денонощно, са подкрепени от големи партии. Някак си не са равнопоставени нещата."Въпреки официалната подкрепа на ДПС според Изборния кодекс няма как партии да финансират директно предизборни кампании на независими кандидати. Кандидати, издигнати от инициативни комитети, могат да спонсорират кампанията си чрез лични средства или дарения от физически лица. Справка на сайта на Сметната палата показва, че семейството на Пламен Орешарски е сред най-големите дарители. След сина му Десислав Орешарски (6000 лева) и неговата съпруга Михаела Заманова-Орешарска (9000 лева) и братът на Орешарски - Милети, е дарил 7 хиляди. Над 120 души са другите спонсори, предимно от Варна. Орешарски заяви миналата седмица пред Би Ти Ви, че досега кампанията му струва 40 000 - 50 000 лева , като цялата сума била от дарения на симпатизанти.Така през последната седмица на предизборната надпревара кампанията приключва. Пламен Орешарски участва в предизборен дебат по "Нова телевизия" във вторник заедно с Красимир Каракачанов, Ивайло Калфин и Трайчо Трайков. В него той обяви, че призовава всички участници да носят отговорност за изборни нарушения на партиите , които ги подкрепят. Малко по-късно от щаба му разпространиха декларация по темата.Както и за повечето други кандидати предварителна информация за срещите на Орешарски липсваше. Малко след издигането му се появи сайт - poresharski.com, на който бяха качени биографиите, плакати, форма за контакт, предизборен клип. В рубрика "Новини" може да се видят телевизионни участия на Орешарски, както и негови изказвания - някой път цитирани от неговия профил във "Фейсбук", а други от репортер на БГНЕС (който обикаля с кандидатпрезидентската двойка). От сайта се разбира, че кампанията е открита във Варна на 9 октомври.Думите са на Орешарски. "Защо трябва да гласувате за нас? Президентската институция трябва да се деполитизира и да се върне на хората – това е първата основна причина и ние може да го направим. Ние сме необвързани с политически платформи и зависимости. Достатъчно и двамата сме били обвързани по стечение на обстоятелствата в миналото, но в изпълнителната власт е така. Имаме достатъчно както позитивен, така и негативен опит в управлението. Знаем какво не довършихме, за да върнем страната на пътя на демокрацията и просперитета", заявява тогава Пламен Орешарски.След това от сайта се разбира, че кандидатпрезидентската двойка е била в Монтана, а от Ловеч има качена информация, илюстрирана със снимка на Орешарски в компанията на хора с шапки на ДПС. Следващата изява е от Кърджали, където е съобщено, чеТова е първият път, в който официално двете кампании се засичат."Дневник" се опита да разбере как движението участва в предизборните обиколки на Орешарски. PR на партията Велислава Кръстева заяви, че ДПС прави предизборна кампания и срещи с избиратели. Партията е регистрирана в ЦИК за изборите, но няма издигнат кандидат. Въпросите, свързани с посланието на ДПС към избирателите, как те агитират за Орешарски, къде ще бъде закриващото събитие, останаха без отговор.След три изпратени мейла и няколко разменени есемеси Кръстева така и не отговори. От снимките и информацията на фейсбук страницата на ДПС се вижда, че в кампанията са ангажирани депутати от движение, а най-важните прояви са на т.нар. централен лъч.В него влизат партийният лидер Мустафа Карадайъ, Йордан Цонев, Станислав Анастасов, Тунчер Кърджалиев, Хасан Адемов и други народни представители, както и евродепутатътВ епизода на "Изборна лаборатория" "Дневник" успя да се свърже с Кърджалиев, който заяви, че във вторник ДПС ще бъде в Ловеч. Той насочи към пресцентъра за въпроси, свързани със закриването."Нито в ефир, нито в неефир давам интервюта по време на кампания. Това е принцип от 20 години", заяви Йордан Цонев пред екипа ни.Кандидатурата на Орешарски беше обявена на 26 септември, когато стана известно, че зад него застава инициативен комитет. Две седмици след официалното начало на предизборната кампания ДПС съобщи, че ще застане официално зад Орешарски. По думите на председателя на движението Мустафа Карадаъй от 20 октомври: "Цената на ДПС между първия и втория тур може да се окаже много сериозна. И нещо повече - между първи и втори тур няма да има такова пространство политическо." А после допълни: "Ако не успеем на първи тур, на втори тур най-вероятно ще изберем Пламен Орешарски за президент."Всички епизоди на "Изборна лаборатория" може да гледате тук


title: Шифрин спечели слалома в Килингтън и се доближи до рекорд

maintext:
Само на 21 години американката вече има 21 победи в слалома в Световната купа
Американката Микаела Шифрин спечели слалома от Световната купа в Килингтън. Олимпийската и световна шампионка триумфира убедително в четвъртия старт от сезона.За нея това беше общо 13-и поред спечелен слалом във всички състезания и десети в Световната купа. Рекордът за най-много последователни победи в една дисциплина в Световната купа се държи от швейцарката Френи Шнайдер, постигнала 12 успеха в слалома между 1988 и 1990 г.Шифрин се представи отлично и в двата манша и завърши с общо време 1:27,95 минути. Тя остава на 0,73 сек зад себе си втората Вероника Зузулова от Словакия.Място в тройката заслужи швейцарката Венди Холденер, която даде най-добре време във втория манш, но въпреки това изостана с 0,86 сек.Шифрин е начело в Световната купа с 325 точки, следвана от Холденер със 168 и норвежката Нина Льосет със 165.


description: Прокуратурата разпореди спиране на строежа, след като прецени, че ако сградата стане факт, тя ще възпрепятства достъпа на десетки жители на Бистрица до домовете им.

title: Прокуратурата спря спорния строеж в Бистрица

maintext:
Фотограф: Анелия Николова
Бистрица
отзвук
Бистрица
възпрепятства
Бистрица
Прокуратурата отмени разрешението за "скандалния строеж" на жилищна сграда в софийското село. Това стана след внесен протест от страна на Софийската градска прокуратура, която настоя позволението за строителство да бъде обявено за нищожно заради груби нарушения на Закона за устройство на територията.Строежът предизвика сериозенсред жителите на. Те излязоха на протест, провокирани от изливането на основите на сградата, която се намира на централна улица в селото. Главният архитект на София Здравко Здравков също се намеси в скандала, като забрани строежа.Той поясни, че за обекта има влязло в сила разрешение за строеж, но е успял да спре работата по обекта, като е пуснал протест в прокуратурата. Като основание се посочва разминаване между проекта и приетия устройствен план.Прокуратурата разпореди спиране на строежа, след като прецени, че ако сградата стане факт, тя щедостъпа на десетки жители надо домовете им.


description: Личните лекари искат и по-сериозни санкции за хората, които отказват задължителните имунизации, като въвеждане на изискването за постъпване в училище също да се изисква наличието на задължителните имунизации, каквото условие в момента има за яслите и детските градини.

title: Лекари искат повече ваксинации и засилен контрол за поставянето им

maintext:
Фотограф: Надежда Чипева
Личните лекари искат разширяване на имунизационния календар и по-сериозни санкции за отказ от имунизация, пише вестник "Стандарт".
От Националното сдружение на общопрактикуващите лекари предлагат
Личните лекари искат и по-сериозни санкции за хората, които отказват задължителните имунизации, с изключение на тези, които имат противопоказания. Като мярка за засилен контрол те предлагат въвеждане на изискването за постъпване в училище също да се изисква наличието на задължителните имунизации, каквото условие има за яслите и детските градини.
В момента Законът за здравето предвижда глоба от 50 до 100 лв. за отказ от задължителна ваксина.
Лекарите настояват още търговете за ваксините от задължителния имунизационен календар да се правят 1 година преди момента на доставката, за да няма липси.
задължителният имунизационен календар да включва и ваксини срещу менингит тип Б и варицела, а към препоръчителните да се прибавят и нови - против грип, ротавируси и хепатит А, като те се плащат поне частично от държавата.


description: При невъзможност за съставяне на кабинет в рамките на този парлемнт, оставката на правителството е факт, но Пленелиев няма право да разкуспа Народното събрание и да насрочва дата за нови парламентарни избори.

title: При оставка на кабинета Плевнелиев не може да разпуска Народното събрание до края на мандата си

maintext:
Росен Плевнелиев
Фотограф: Юлия Лазарова
При оставка на втория кабинет на Бойко Борисов след евентуална загуба на балотажа на президентския вот, държавният глава Росен Плевнелиев е длъжен отново да връчва мандата за съставяне на правителство в рамките на 43-ия парламент. Според резултатите от парламентарните избори на 5 октомври 2014 г. мандатът отива първо при ГЕРБ - партията с най-голяма подкрепа, после при БСП, а при неуспех - при трета партия, избрана от Плевнелиев. Срокът за връчване и връщане на "неизпълнен" мандат е седем дни за всяка партия, но няма срок, в който президентът да връчи първия мандат.При невъзможност за съставяне на кабинет в рамките на този парламент, оставката на правителството е факт, но Плевнелиев няма право да разпуска Народното събрание и да насрочва дата за нови парламентарни избори. Причината - конституционно изискване, според което президентът не може да подписва такъв указ в последните три месеца от мандата си. Мандатът на Плевнелиев изтича на 21 януари 2017 г.Сегашният държавен глава обаче все пак трябва да сформира служебно правителство, което до управлява страната с действащ парламент. Така се попада в хипотеза, според която 43-ото Народно събрание да гласува бюджет за следващата година, с чието изпълнение да се заеме служебният кабинет, макар и да не е вносител на проекта. Има и друга хипотеза - че Плевнелиев няма да бърза с връчването на първия мандат, а тъй като цялата процедура по връчване и връщане на мандата отнема около два месеца, кабинетът "Борисов 2" ще работи до мандата на новия президент.След като встъпи в длъжност, новият пети президент издава указ за разпускане на парламента и насрочване на нови парламентарни избори. Срокът между датата на издаване на указа и датата на вота е два месеца.


description: Комисията за отнемане на незаконно придобито имущество очаква да края на 2016 г. да отнеме имоти на стойност 20 млн. лв. Това се разбра от думите на председателя на комисията Пламен Георгиев на пресконференция.

title: Комисията за конфискация очаква да отнеме имоти за 20 млн. лв. до края на 2016 г. (допълнена)

maintext:
Пламен Георгиев, председател на Комисията за отнемане на незаконно придобито имущество.
Фотограф: Велко Ангелов
Комисията за отнемане на незаконно придобито имущество (КОНПИ) очаква да края на 2016 г. да отнеме имоти на стойност 20 млн. лв. Това се разбра от думите на председателя на комисията Пламен Георгиев на пресконференция.До момента комисията е конфискувала реално имущество на стойност 18.5 млн. лв., но все още има случаи, по които се очаква решение от съда. Това е рекордна събираемост за комисията като за сравнение през миналата година тя е била 15 млн. лв. за 2015 г.Пламен Георгиев заяви, че комисията извършва проверки по всички нови случаи, в които прокуратурата е повдигнала обвинения в последните месеци - срещу Румен Овчаров, Николай Ненчев, Делян Добрев, но отказа да коментира констатациите от проверката.Той припомни случая с КТБ, в който комисията е внесла в съда иск за конфискуване на имущество на стойност 2.2 млрд. лв., част от които обаче нямат реално обезпечение, защото са били продадени преди запора. Каза, че случаят се бави и още не е насрочено съдебно заседание по него, тъй като се отнася до действията на много дружества, чието имущество е запорирано. Прецедент имало и в този случай, защото по него има запориран имот в Швейцария.Отново спомена, че при проверката комисията е констатирала различни схеми за източване на банката, които по думите му били "сложни и разнообразни".Георгиев оцени като позитивна оценка към работата на комисията възможността тя да бъде включена в един орган с други институции с приемането на второ четене антикорупционния закон . Ако този закон бъде приет в този вид, комисията ще може да извършва проверки и по сигнали, а не само при повдигнато обвинение.Георгиев припомни и че предстои на второ четене да се приемат промени в закона - Закона за отнемане в полза на държавата на незаконно придобито имущество. В действащите текстове се предвижда проверка на хората, при които разликата между доходи и имущество е 250 хил. лв. С промените се очаква сумата да се намали на 150 хил. лв.Припомни, че казусът с имущество на Христо Бисеров е все още на съдебна фаза. По този повод Георгиев обясни, че комисията работи по случаи, без значение решението на съда по обвинението, повдигнато от прокуратурата. Т.е. дори да бъде оправдан от съда подсъдимия или му бъде наложена глоба вместо присъда, комисията все пак може да спечели делото за отнеме на негово имущество, ако докаже, че то е незаконно придобито. Иначе срокът за проверката на комисията е едногодишен от повдигане на обвинението, за което задължение да уведоми КОНПИ има прокуратурата. Проверката е секретна, което е в защита правата на проверявания, подчерта Георгиев. За нея се разбира само ако органът констатира законово предвиденото несъответствие между имущество и доходи.Средно комисията има по 15-20 случая на година, като от момента на създаването си досега казусите са над 100.


description: Възможни са и проблеми с някои административни услуги като плащането на глоби заради профилактика на информационна система, съобщи ОДМВР - Бургас.

title: Полицията в Бургас няма да регистрира превозни средства този петък

maintext:
Снимката е архивна
Регистрацията на моторни превозни средства в КАТ - Бургас, ще бъде спряна този петък, като са възможни и проблеми с плащането на глоби, съобщиха от полицията в града.Причината е предстояща профилактика на информационната система "Административно наказателна дейност". Системата няма да работи в нощта на 24 срещу 25 ноември от 17. 00 до 8.30 часа."Възможни са аномалии при заплащането на глоби, но работния ритъм на гишетата няма да се променя. Услуги на граждани след 13.00 ч. на 25 ноември няма да предоставя единствено "Регистрация на МПС", посочват от пресцентъра на ОДМВР - Бургас.От там посочват, че оттук нататък регистрацията на превозни средства ще бъде спирана всеки последен петък от месеца след 13 ч. поради профилактика.


description: Мирното съвместно съществуване между човека и катерицата срещу няколко зърна царевица...

title: Природата около нас


description: Само възпитаниците на втори клас Б в училището изучават религия. Часът се води от класния им ръководител вече втора година веднъж седмично, а СИП-ът е финансиран от Пловдивската митрополия, която също е дарила учебниците и помагалата.

title: Деца рецитират "Отче наш" за Деня на християнското семейство (видео)

maintext:
Стоп кадър от видеото
Видеоклип на ученици от втори Б клас на пазарджишкото училище "Георги Брегов", които рецитират молитвата "Отче наш", от вчера сутринта предизвика дискусии и коментари в социалните мрежи.Децата посещават от миналата година свободно избираема подготовка (СИП) по вероучение, каза пред "Детски Дневник" класният им ръководител госпожа Атанаска Костадинова. Тя е инициатор и на заснемането на видеото как децата казват в един глас молитвата, публикуван в сайта и на страницата на училището в социалната мрежа "Фейсбук".Повод за рецитацията, освен Деня на християнското семейство, 21 ноември, е и радостта от признание, което е получила ученичка от класа, разказа учителката.В събота второкласничката е била наградена с грамота в конкурс за есе, рисунка и стихотворение, която гордо донесла в училище. Тя е спечелила третото място със своя рисунка в надпреварата, организирана от Пловдивската митрополия по повод празника Въведение богородично, разказа госпожа Костадинова.Двойната радост дала израз в спонтанната рецитация на молитвата "Отче наш" - поздрав за родители, учители и ученици.Само възпитаниците на втори Б клас в училището изучават религия. Часът се води от класния им ръководител вече втора година веднъж седмично, а СИП-ът е финансиран от Пловдивската митрополия, която също е дарила учебниците и помагалата, каза Костадинова. Тя отбеляза, че всички ученици са православни християни и само едно дете от класа не желае да посещава часа по вероучение. "То се занимава с възпитателката или отива в стаята за игри, или на двора, ако е хубаво времето", обясни за него.


description: Стотици протестиращи се сблъскаха с полицията в американския щат Северна Дакота по време на нестихващи демонстрации срещу проект за изграждането на петролопровод, който предизвиква критика и бунтове от лятото насам.

title: Фотогалерия: Протестиращи срещу петролопровод се сблъскаха с полицията в Северна Дакота

maintext: 1/15 снимки в галерията Стотици протестиращи се сблъскаха с полицията в американския щат Северна Дакота по време на нестихващи демонстрации срещу проект за изграждането на петролопровод, който предизвиква критика и бунтове от лятото насам, пише агенция "Ройтерс".


title: Пийт Сампрас заяви, че би работил с Григор Димитров

maintext:
Димитров е попаднал в полезрението на тенис легендата
Тенис легендата Пийт Сампрас разкри, че за него би било предизвикателство да работи с Григор Димитров.Американецът е споделял, че няма желание да се занимава с треньорство, но заяви, че все пак има някои имена в съвременния тенис, които биха представлявали интерес към него."Ник Кириос е един от най-талантливите тенисисти в света и ще бъде истинско предизвикателство да работя с него. Той е от хората, с които съм любопитен да говоря. Григор Димитров е друг талантлив играч, на когото усещам, че мога да помогна", коментира Сампрас.Треньор на най-добрия български тенисист в момента е Дани Валверду.


description: Надпреварата за голямата награда в играта на "Дневник" става все по-оспорвана.

title: Орешарски изпреварва Татяна Дончева в "Прогнозирай изборите" 2016

maintext:
26.28
20.63
10.34
9,.4
6.32
4.00
4.10
4.18
13.15
Надпреварата за голямата награда в играта "Прогнозирай изборите" 2016 става все по-оспорвана. Близо 500 читатели на "Дневник" вече се включиха в надпреварата, а един от тях ще получи за точното си предвиждане за резултата от президентския вот цифров огледално-рефлексен фотоапаратза висококачествени снимки и видео, едногодишен абонамент за Adobe Creative Cloud и безплатен онлайн фотографски курс.Участниците трябва да посочат какъв процент от действителните гласове ще получи всеки от претендентите за държавен глава на 6 ноември.Според най-новите предвиждания първите двама претенденти - Цецка Цачева (ГЕРБ) и Румен Радев (БСП), запазват разлика от около 6 процента, като очакванията са, че Цачева ще завърши първия тур с%, а Радев -%.На трета позиция е Трайчо Трайков с%, а веднага след него прогнозите нареждат Красимир Каракачанов (ВМРО, НФСБ и "Атака") -%. Прогнозите отреждат% за Ивайло Калфин (АБВ) и% за Татяна Дончева ("Движение 21" и НДСВ).Според участниците в играта подкрепеният миналата седмица от ДПС бивш премиер Пламен Орешарски ще получи%, а независимият кандидат Веселин Марешки -%.Предвижданията са, че квадратчето "Не подкрепям никого" ще отбележатна сто от избирателите.Играта на "Дневник" продължава до 23.59 ч. на 4 ноември и все още не е късно да се включите. Всеки участник може да прави неограничен брой прогнози, а за валидна се брои последната по време. Читателят, посочил резултатите, които са най-близки до официално обявените от Централната избирателна комисия, ще получи за наградаПовече подробности за играта можете да прочетете в Общите условия Често задавани въпроси за играта.Успех в прогнозите! Може да започнете да играете - тук


title: Ердоган критикува чуждите медии при откриване на турска държавна телевизия на английски

maintext:
[TRT World]
Турският президент Реджеп Тайип Ердоган откри официално англоезичен държавен телевизионен канал TRT World и използва събитието да критикува чуждестранните медии за "безпринципното им поведение".TRT World работи като англоезична платформа за новини в интернет от август 2015г., но след това се разрастна до над 600 служители от 36 държави в 4 телевизионни центъра в Лондон, Сингапур, Вашингтон и централата в Истанбул."Това няма да е официален държавен бюлетин", каза на събитието във вторник президентът. Но след това той добави, че днес международните теливизионни канали си приличат, репортажите им сякаш са правени от един екип, а водещите говорят монотонно. "Мисля, че мисията на TRT World е са преразказва историите с нов език, да предоставя микрофона на онези, на които не е позволено да говорят, да обърне камерата към тези, които другите не показват".Президентът смята, че световните медии не правят това. "През последните 3 години минахме през трагични събития. Много добре знаем как някои медии действаха с предубеждение по време на протестите в парка "Гези" през 2013г. Те възхваляваха недостойното поведение на вандали, които разграбваха Истанбул и Анкара и нападаха нашите полицаи."TRT World ще се опита да поправи тази несправедливост и да позволи на Турция сама да определя съдбата си, добави Ердоган."Чуждестранните медии накараха хората, които окупираха улиците, да изглеждат много умни. Те не отразяват събитията обективно. Те изчезнаха, когато заклаха демокрацията в Египет. Никой няма право да ни поучава."Той критикува чуждите медии и за това, че симпатизирали на обявената извън закона Кюрдска работническа партия (ПКК) и организацията на Фехтулах Гюлен."Някои анализатори казват, че превратът бил последният шанс за Турция. Расте и симпатията към ПКК и гюленистите. Видяхме някои т.нар. журналисти да описват като "овце" хората, пожертвали живота си в защита на бъдещето и независимостта си. Ако превратът бе успял, чуждестранните медии щяха да го легитимират. Правили са го и преди."


description: Укрепването на оградата беше разпоредено от Борисов в петък след неговото посещение в лагера заради бунта на мигрантите, който започна в четвъртък.

title: До четвъртък оградата на бежанския център в Харманли ще бъде укрепена

maintext:
1
2
3 [Пресцентър на МС] 1
2
3 [Пресцентър на МС] 1
2
3 [Пресцентър на МС]
[Пресцентър на МС]
До четвъртък всички участъци от оградата на центъра за бежанци в Харманли ще бъдат затворени и укрепени, е докладвал на премиера в оставка Бойко Борисов областният управител на Хасково Станислав Дечев. Това съобщиха от правителствената пресслужба.Укрепването на оградата беше разпоредено от Борисов в петък след неговото посещение в лагера заради бунта на мигрантите, който започна в четвъртък Изграждането и ремонтът включват изкопни работи, изливане на бетон и полагане на метални преградни пана, така че до четвъртък целият периметър от 2920 линейни метра да бъде обезопасен и укрепени, е докладвал Дечев. В момента там работят 35 строителни работници и монтажници, а повече от 300 са разпределени на три смени за изработването на металните пана. Първите от тях вече са доставени и се монтират на място.Като част от обезопасяването на центъра са премахнати и дърветата в периметъра на оградата, а в момента се изготвя проект за цялостно й осветление.Очаква се доставка на бодлива тел за обезопасяване на вече изградените участъци, включително и за стоманенобетонна ограда, разположена по главната улица на града.Станислав Дечев е потвърдил пред министър-председателя, че обстановката в центъра остава спокойна.


title: "Аякс" изпрати 27 каси бира на петодивизионен шотландски тим заради рекорд

maintext:
We went to Scotland to congratulate @OfficialEKFC with their 2⃣7⃣ wins in a row. Have a @Jupiler beer on us. Cheers! 🍻 pic.twitter.com/T72yfu5ZpX — AFC Ajax (@AFCAjax) November 5, 2016
"Ийст Килбрайд" отпразнува своята рекордна 27-ма поредна победа в шампионата в пета дивизия на Шотландия с 27 каси бира, изпратени от "Аякс".Предишният рекорд от 26 поредни успеха в шампионат се държеше именно от холандския гранд и бе поставен през сезон 1971-1972.Скромният тим от Южен Ланаркшър спечели през уикенда с 3:1 срещу "БСК Глазгоу" и се поздрави с 27-ата си поредна победа.Фургон с емблемата на "Аякс" достави 27-те каси с бира на стадиона на тима броени минути след победата срещу съперника от Глазгоу."Поздравявам "Ийст Килбрайд" от името на "Аякс" за това великолепно постижение. Отборът постигна 27 последователни успеха и подобри рекорда на Аякс. "Пийнете" по една бира от нас. Наздраве, момчета", казва във видеосъобщение Едвин ван дер Сар, който в момента е търговски директор на холандците.Тимът все пак продължава да държи рекорда за поредни победи, постигнати в първа дивизия.


description: Швеция подновява разследването на неразкритото убийство на премиера Улоф Палме преди 30 години, предаде Би Би Си. Палме е застрелян на улицата през 1986 г., докато излиза от кинопрожекция със съпругата си.

title: Швеция подновява разследване по убийството на премиер преди 30 г.

maintext:
Улоф Палме.
Швеция подновява разследването на неразкритото убийство на премиера Улоф Палме преди 30 години, предаде Би Би Си . Случаят ще се оглавява от главния прокурор на Стокхолм Кристер Петерсон.До момента около 10 000 души са били разпитани след убийството на Улоф Палме през 1986 г. 136 души са твърдели, че премиерът е бил застрелян, докато е излизал от кинопрожекция заедно със съпругата си.Харизматичният лидер на социалдемократите умира на място на улицата.Задачата пред Петерсон е тежка: документите по случая са разположени по стелажи по протежение на цели 250 м.Той по-рано е разследвал убийството на външния министър на страната Анна Линд през 2003 г.Работата на Петерсон по случая Палме ще започне през февруари догодина.Според шведските медии прокурорът е заявил, че е оптимист, че ще постигне пробив.Петерсон е работил и по случая с Йохан Аузониус, прострелял 11 имигранти в началото на 90-те години, някои от които с оръжие с лазерен мерник, родило и прякора му "Лазерния човек".Улоф Палме е една от най-емблематичните и противоречиви личности на шведския политически живот през миналия век, еднакво силно обичан и мразен. Започнал кариерата си през 50-те години, той бързо се издига в службата, като през 1969 г. единодушно бива избран за наследник на Таге Ерландер като лидер на социалдемократите и премиер на страната. На поста остава до 1976 г., като бива преизбран през 1982 г.Наричан революционен реформист от някои, той оглавява едно ново поколение на шведските социалдемократи, смятани за още по-крайни във възгледите си от своите предшественици. Шведският премиер бива често критикуван както на Запад, така и в родината си, където малко преди смъртта си е обвинен в провеждане на просъветска политика и неспазване на интересите на Швеция.Нападението срещу Палме е първото политическо убийство в Швеция от 1810 г. насам, но не и последното. На 10 септември 2003 г. шведският министър на външните работи Анна Линд, сочена за бъдещ премиер, беше наръгана с нож, докато пазаруваше в центъра на Стокхолм, и по-късно почина. По-късно нападателят, шведът от сръбски произход Михайло Михайлович, е задържан и прави пълни признания.Михайлович беше осъден на доживотен затвор.


title: Русия бърза да превърне Тартус в първата си военноморска база в чужбина

maintext:
В началото на седмицата през Босфора в посока Източното Средиземноморие е преминал плаващ кран, теглен от буксир на руския ВМФ.
Преди десетина дни държавните медии съобщиха, че е приключило възстановяването от руски инженерни части на жп линията между Тартус и Джебла - най-близкият до руската военновъздушна база "Хмеймим" сирийски град. РИА "Новости" твърди , че така ще може да се пренасят много повече товари, а срокът за транспортиране ще се съкрати наполовина в сравнение с използването на камиони.
Русия започна да оборудва технически пункт на военноморския си флот в Сирия с кораби и оборудване, съответстващи на пълноценна база, съобщиха руските медии.През октомври Министерството на отбраната съобщи, че има подобни планове и съответните споразумения с Башар ал Асад са подготвени, но са на ниво междуведомствено съгласуване.Но още преди ратифицирането на документите "Интерфакс" съобщи, че в Тартус се доставят кораби, катери и техническо оборудване.Приблизително по същото време министърът на отбраната Сергей Шойгу докладва на президента Владимир Путин, че с ракетни и зенитни комплекси с морско и сухопътно базиране е осигурена защитата на руските обекти в Тартус и "Хмеймим". С помощта на С-200, С-300, С-400, "Панцир" и "Бастион" практически е затворено цялото сирийско крайбрежие до 350 км и подходът откъм сушата в радиус до 450 км.Споразумението за обекта в Тартус е от 1971 г. Пункт 720 за материално-техническо осигуряване на флота работи от 1977 г. с основна цел ремонт на кораби и снабдяване с гориво и материали.В момента това е единствената руска военноморска база в т.нар. далечна чужбина и единствената възможност разположената в Източното Средиземноморие военноморска група около самолетоносача "Адмирал Кузнецов" и ракетния крайцер "Петър Велики" да се снабдява, без да се налага това да става от базите в Крим и Черно море.


description: Хиляди молдовски младежи изпълниха улиците в центъра на столицата Кишинеу в протест срещу опорочения според тях балотаж на президентските избори в неделя.

title: Фотогалерия: Протести в Кишинеу за повтаряне на балотажа и оставка на ЦИК

maintext: 1/15 снимки в галерията Хиляди молдовски младежи изпълниха улиците в центъра на столицата Кишинеу в протест срещу опороченият според тях балотаж на президентските избори в неделя, довел на власт проруски настроеният кандидат Игор Додон.


title: Ръсел Уестбрук направи осми трипъл-дабъл за сезона

maintext:
От началото на сезона плеймейкърът на "Оклахома сити" има средни показатели от 30.9 точки, 10.3 борби и 11.3 асистенции
Russell Westbrook is now averaging a triple-double.
He also has as many triple-doubles as the entire NBA combined. pic.twitter.com/Trgu5wxzjj
— SportsCenter (@SportsCenter) November 29, 2016
Звездата на "Оклахома сити тъндър" Ръсел Уестбрук направи трети пореден трипъл-дабъл и общо осми от началото на сезона в НБА.Гардът записа 27 точки, 18 борби и 14 асистенции при победата със 112:103 при гостуването на "Ню Йорк никс".Уестбрук постигна осмия си трипъл-дабъл в рамките само на 19 мача. 28-годишният баскетболист вече има 45 в професионалната си кариера, като по този начин се изравни в Леброн Джеймс на шестото място във вечната класация на НБА.Той имаше нужда само от 20 минути, за да направи трипъл-дабъл срещу "Никс". Това е вторият най-бърз в кариерата му. Гардът има един за 17:35 минути през миналия сезон, а рекордът се държи от Джим Тъкър - за 17 минути, през 1955 г.Уестбрук има толкова трипъл-дабъли през този сезон, колкото всички останали отбори, взети заедно. От началото на шампионата плеймейкърът на "Оклахома сити" има средни показатели от 30.9 точки, 10.3 борби и 11.3 асистенции.Последният играч, който толкова късно в сезона има двуцифрен актив в трите основни категории, е Оскар Робъртсън през 1963/1964 г. Тогава той поддържа средно трипъл-дабъл до 67-ия мач. Робъртстън е и единственият, завършвал цял сезон със средни показатели над 10 точки, 10 борби и 10 асистенции.Енес Кантер добави 27 точки и 10 борби за успеха на "Оклахома сити" в "Медисън скуер гардън". Титулярният център Стивън Адамс също записа дабъл-дабъл - 14 точки и 10 борби, а Антъни Мороу се включи от пейката с 14 точки."Гръмотевиците" завършиха мача с 50% успеваемост в стрелбата от игра срещу 39.6% за "Никс". Гостите имаха и огромно предимство в приноса на състезателите от резервната скамейка - 48 точки срещу само 19 за резервите на нюйоркчани."Оклахома сити" постигна трета поредна и общо единадесета победа през сезона, които му отреждат шестото място в Западната конференция зад "Мемфис гризлис" (11-7), "Хюстън рокетс" (11-6), "Лос Анджелис клипърс" (14-4), "Сан Антонио спърс" (14-3) и "Голдън стейт уориърс" (16-2)."Ню Йорк никс" допусна девета загуба от 17 мача и е осми на изток. С по-добри показател в конференцията са "Индиана пейсърс" (9-9), "Атланта хоукс" (10-8), "Шарлот хорнетс" и "Бостън селтикс" (10-7), "Чикаго булс" (10-6), "Торонто раптърс" (11-6) и шампионът "Кливлънд кавалиърс" (13-2).


title: Зашеметени след изборното поражение в САЩ, демократите започват борба за своето бъдеще

maintext:
"Аз съм от бялата работническа класа и се чувствам ужасно унизен от това, че Демократическата партия не може да говори на езика на хората, откъдето идвам", написа в "Туитър" сенаторът от Върмонт Бърни Сандърс.
Представителят от Минесота Кийт Елисън, известен с прогресивните си разбирания и като първия мюсюлманин, избран в Конгреса, се очерта като претендент за лидер на демократите.
Все още зашеметени от унищожителната загуба на изборите миналата седмица , демократите започват да чертаят посоката на партията в ерата на Доналд Тръмп, разказва "Асошиейтед прес".След като Хилъри Клинтън и екипът ѝ излязоха от фокуса на общественото внимание, либерални политици започнаха маневри за контрол над партията. Въпреки че всички те подкрепиха Клинтън, сега настояват за сериозни промени в политическите позиции, финансовите източници и организирането на гражданите и фокусиране към популистко икономическо послание, което да спечели обратно белите избиратели от работническата класа, подкрепили Тръмп "Аз съм от бялата работническа класа и се чувствам ужасно унизен от това, че Демократическата партия не може да говори на езика на хората, откъдето идвам", написа в "Туитър" сенаторът от Върмонт Бърни Сандърс, който беше сериозен конкурент на Клинтън на предварителните избори Самоанализът придоби по-настоятелен тон в понеделник, когато някои активисти и политици от партията започнаха да призовават за промени в ръководството.В Камарата на представителите група предимно по-млади демократи настояват за отлагане на изборите за ръководство, за да наложат дискусии за посоката на партията. Лидерката на демократическото малцинство в Камарата Нанси Пелоси и заместникът ѝ Стени Хойър ръководеха парламентарната група над десет години."Трудното положение, в което се намира парламентарната ни група в момента, изисква много по-широки дискусии", написа в писмо до Пелоси група от 25 конгресмени.Националният комитет на демократите, последният бастион на партийна власт във Вашингтон, се очертава като друго бойно поле. В понеделник поддръжниците на Сандърс призоваха за незабавна оставка на временно изпълняващата длъжността председател Дона Бразил.След загубата на Белия дом и на Конгреса и след като се очертава провал на замислената промяна в идеологическите нагласи на Върховния съд, новият лидер на демократите сигурно ще бъде едно от най-видимите лица на партията на политическата сцена, което ще направи тази позиция много по-силна, отколкото при администрацията на Обама.Вече над десет имена на демократи витаят в публичното пространство като евентуални наследници на Бразил, заменила Деби Уосърман-Шулц през юли, след като бе замесена в хакерски скандал.Представителят от Минесота Кийт Елисън, известен с прогресивните си разбирания и като първия мюсюлманин, избран в Конгреса, се очерта като претендент, подкрепян от голяма част от либералното крило в партията. Той се ползва и с подкрепата на няколко ключови лидери на демократите, включително лидера на демократите в Сената Хари Рийд, който скоро ще се пенсионира, и вероятния му заместник - сенатора от Ню Йорк Чък Шумър. Поддръжниците му твърдят, че избиране на Елисън би отправило важно послание за ангажираността на партията с приобщаването (на малцинствата) по време на управлението на Тръмп.В интервюта за телевизионни предавания в неделя Елисън отхвърли притесненията, че няма да успее да балансира между партийните си задължения и ежедневната си работа в Конгреса - проблем, с който според някои демократи се е сблъскала Уосърман-Шулц."Има много места, на които мога да служа", каза той в интервю за Ен Би Си. "Търся място, на което да съм полезен. И дано абсолютно всеки демократ в тази страна да мисли по този начин."Елисън далеч не е единственият претендент за поста. Бившият губернатор на Върмонт Хауард Дийн обяви намерението си да се кандидатира отново за поста, който заемаше при управлението на Буш. Бившият губернатор на Мериленд Мартин О'Мали, председателят на Националната финансова комисия на Националния комитет на демократите Хенри Муньос-трети, и председателят на партията в Северна Каролина Джейми Харисън също казаха, че обмислят да се кандидатират.Други настояват за испанскоезичен лидер, като твърдят, че увеличаващата се по численост демографска група е от ключово значение за бъдещето на партията и трябва да бъде представена на най-високо ниво в ръководството. Твърди се, че министърът на труда Томас Перес, представителят на Аризона Рубен Галего и представителят на Калифорния Хавиер Бесера също обмислят да се кандидатират. Джейсън Кендър, ветеран от армията, който загуби надпреварата за Сената в Мисури от Рой Блънт, също мисли по кандидатурата си.Изборите ще се състоят в момент на дълбоки вълнения в партията. Протестите срещу Тръмп продължиха и този уикенд, като хиляди демонстранти се събраха в градове из цялата страна. Социологически проучвания в периода след изборите разкриха, че не малка част от поддръжниците на Клинтън поставя под съмнение законността на победата на Тръмп.Перспективата изглежда още по-мрачна. След две години демократите ще защитават двадесетина места в Сената, включително поне пет в изконно републикански щати. Тези избори могат да дадат непоклатимо мнозинство на лидера на републиканците в Сената Мич Макконъл и още повече да разчистят пътя за прокарване на консервативни политики.Висши лидери призовават демократите да не се отчайват."Време е да се отърсим, да се върнем на сцената и да се приготвим за битка", написа президентът Барак Обама в имейл до поддръжниците си.Междувременно Клинтън не даде много съвети на подкрепящите я след речта, с която призна загубата си в сряда. В разговор с основни дарители през уикенда тя отдаде поражението си на решението на ФБР да възобнови разследването за имейлите й . (БТА)


title: В Гърмен отново е организиран протест срещу незаконните къщи на ромите

maintext:
Фотограф: Георги Кожухаров
Днес в 13 часа жители на Гърмен ще се съберат на митинг пред сградата на общината в знак на протест срещу продължаващото бездействие на институциите по проблема с незаконното строителство в ромския квартал "Кремиковци", съобщи БНР.Протестиращите, организирани от сдружение "Защита на община Гърмен", настояват за провеждане на местен референдум, който да реши бъдещето на земеделския масив от 64 декара, довел до конфликти и напрежение.След физическите сблъсъци при етническия конфликт през май миналата година, в които пострадаха осем души, Държавната агенция "Национален строителен контрол" приведе в изпълнение 13 заповеди за принудително събаряне на незаконни постройки. Заради невъзможността на местната власт да предложи временен подслон на останалите без дом семейства обаче процесът спря. Ромите не желаят да напуснат квартала и общността, дори да им предложат жилища. Те подадоха жалби в Европейския съд по правата на човека Четири пъти кметът на общината Минка Капитанова внася предложение до общинския съвет за изготвяне на подробен устройствен план в ромския квартал, който към момента е със статут общинска земеделска земя, но местният парламент отхвърли предложението. Според кмета това е единственият правилен път за решаване на проблема с 20-годишна история.Според местните обаче това би задълбочило сегрегацията на ромската общност и криминализирането на етноса.


description: "Алфа рисърч" прави разбивка на гласувалите в балотажа по пол, възраст, тип населено място, степен на образование и политически симпатии. Вижте в графиките.

title: Графика: Профилът на гласувалите в балотажа

maintext:
Фотограф: Анелия Николова
С почти 60% от гласовете кандидатът, подкрепен от БСП Румен Радев е новият президент на България."Алфа рисърч" прави разбивка на гласувалите в балотажа по пол, възраст, тип населено място, степен на образование и политически симпатии. Вижте в графиките:


title: "Байерн" взе трудна победа срещу "Байер" (Леверкузен)

maintext:
Адмир Мехмеди се бори за топката с Хави Мартинес от "Байерн"
Саболч Хусти и Харис Сеферович бяха точни за червено-черните, докато Пиер-Емерик Обамеянг изравни временно в мача за гостите от Дортмунд и отбеляза 13-ото си попадение за сезона.
Унгарецът Хусти откри резултата в първата минута на второто полувреме, след като засече подаване на Тимъти Чандлър. В 77-ата Обамеянг изравни, а Хусти асистира на Сеферович, който се освободи от Матиас Гинтер и с левия клак прати топката в мрежата две минути по-късно.
Северното дерби между "Хамбургер" и "Вердер" (Бремен) завърши 2:2, като домакините остават последни без победа в 12 мача само с четири точки. Вердер е на 16-о място с осем.
Домакините вкараха в третата минута чрез Михаел Грегорич, а пак с негов гол в 28-ата минута стана 2:1. Крилото Фин Бартелс в 14-ата минута изравни за 1:1, а националът Серж Гнабри в 45-ата минута оформи крайното 2:2.
"Байерн" (Мюнхен) се върна към победите след минисерията от две поредни загуби, но въпреки успеха с 2:1 като домакин на "Байер" (Леверкузен) отново не беше убедителен.Германският шампион възстанови разликата от три точки зад лидера "Лайпциг", докато новият трети в класирането е "Айнтрахт" (Франкфурт).Тиаго Алкантара и Матс Хумелс вкараха головете за баварците. Тиаго откри резултата в 30-ата минута, след като отбитата от вратаря на гостите Бернд Лено се върна при него и той реализира с глава.Само пет минути по-късно Хакан Чалханоглу върна равенството. Той направи чудесно двойно подаване с Юлиян Бранд и се оказа очи в очи с Нойер. Стреля над вратаря и вкара в горния му ляв ъгъл.Дълго време "Байерн" доминираше на терена, но не успяваше да стигне до добри положения. Роберт Левандовски, който няма гол срещу "Байер" с екипа на мюнхенци и Томас Мюлер, който няма гол от началото на сезона в Бундеслигата, въобще не успяха да притеснят Лено.Победното попадение падна в 56-ата минута след корнер. Центрирането попадна на главата на Хумелс и той вкара първия си гол в първенството с екипа на шампионите.Гостите от Леверкузен натиснаха в последните 15 минути, а при една атака Кевин Фоланд прехвърли Нойер и се опита да добави с глава. Хави Мартинес го гонеше и в последния момент игра с ръка, но това не беше видяно от съдиите.По-рано днес "Айнтрахт" победи с 2:1 "Борусия" (Дортмунд) и се изкачи на трето място с 24 точки - три по-малко от "Байерн" и шест по-малко от "Лайпциг".


description: Учебните заведения имаха около година, за да изчистят складовете си от старите продукти.

title: Менюто на учениците вече е само по Български държавен стандарт

maintext:
Фотограф: Николай Николов
От днес храната в столовете на всички училища в България ще бъде само по Български държавен стандарт. Учебните заведения имаха около година, за да изчистят складовете си от старите продукти, като 3 ноември беше последният срок за въвеждане на новата методика.Изискването важи за млечните и месните продукти. Хлябът и брашното пък трябва да са произведени по утвърдени стандарти, а лютеницата и слънчогледовото масло - по браншови.Целта на стандартите е да гарантират качествена храна за подрастващото поколение. Не се предвижда поскъпване на купоните за храна за учениците, нито редуциране на порциите.


description: НДК трябва да стане умна сграда за управление, да има висока ефективност и високо ниво на сигурност.

title: Подготовката на НДК за българското председателство на ЕС ще струва 35 млн. лв.

maintext:
Фотограф: Надежда Чипева
Около 35 млн. лв. ще струва цялата адаптация на Националния дворец на културата (НДК) за българското председателство на Съвета на Европейския съюз през 2018 г. От тях 20 млн. ще отидат само за ремонт на сградата, като сумата може да нарасне. Това заяви пред Би Ти Ви директорът на НДК Мирослав Боршош. В тези 35 млн. лв. са включени ремонт, техника, адаптация, квалификация на кадри и подготовка на мениджмънта.По думите на Боршош държавата е отделила около 150 млн. лв. за организацията на събитието, което ще продължи 6 месеца. По време на българското председателство в НДК ще се проведат над 200 срещи на високо равнище. София пък ще бъде посетена от близо 20 000 делегати."Сградата е много стара, в много лошо състояние и сега е моментът да се превърне в световен център. Все пак не е ремонтирана от 35 години. Идеята е да стане умна сграда за управление, да има висока ефективност и високо ниво на сигурност", заяви Боршош.По думите му вероятността ремонтът да не се случи както трябва е голяма. Причината – срокът за свършване на цялата работа намаля до 9 месеца след решението на Великобритания да напусне Европейския съюз. "Страната ни обаче няма право на грешка, тъй като това е изключително важен форум", уточни директорът на НДК.Зала 3 ще бъде основната по време на българското председателство. След ремонта тя ще бъде дори по-голяма от заседателната зала на Европейския съюз в Брюксел.


description: Зала "Батаклан" е затворена от една година, след като на 12 ноември 2015 г. ислямистки терористи убиха 90 души по време на концерт.

title: Стинг ще открие реновираната зала "Батаклан" година след трагедията в Париж

maintext:
Гордън Матю Томас Съмнър, по известен като Стинг.
Британският музикант Стинг ще открие повторно залата "Батаклан" в Париж, затворена след като през 2015 г. ислямисти застреляха 90 души по време на концерт. Средствата от събитието на 12 ноември ще бъдат дарени за благотворителност, предаде "Ройтерс".Нападението в "Батаклан" беше част от терористична атака от няколко групи в Париж, при която загинаха общо 130 души. Отговорността бе поета от "Ислямска държава", които подстрекаваха своите подръжатели да атакуват Франция."Това няма да бъде церемония, а концерт", коментира Джером Лангле, управител на фирмата-собственик на "Батаклан". "Това не е същата зала. Променихме всичко и вече нищо не изглежда така, както в нощта на трагедията, но успяхме да запазим духа и историята й", каза той пред репортери.


description: Това засяга пазар, който почти не се регулираше досега и в страната обемът му надхвърля 3 млрд. долара по данни на администрацията.

title: В САЩ хомеопатичните продукти ще носят предупредителен надпис, че са ненаучни

maintext:
Федералната комисия по търговията в САЩ (FTC) нареди на производители и търговци на хомеопатични продукти да поставят на опаковката изрично предупреждение, че няма научно доказателство за ефекта, който се твърди, че предизвикват.
Това засяга пазар, който почти не се регулираше досега и в страната обемът му надхвърля 3 млрд. долара по данни на администрацията от 2007г.
Според анализатори на регулациите за медицински продукти решението няма силата на нареждане от доста по-влиятелната в сектора федерална Агенция за храните и лекарствата (FDA). Но въпреки това ефектът е, че производителите вече ще трябва "да играят по правилата", ако не искат да ги съдят за причинени вреди върху здравето на клиентите им.
В решението се казва: "След като изслуша мнения, поръча изследвания и проведе еднодневен публичен семинар, комисията публикува доклад от 24 страници, съдържащ заключението, че клиентите може да бъдат измамени от етикети, на които не е изрично посочено, че няма научни доказателства, поради което вече ще е задължително изписването, че продуктът не е тестван".
Комисията определя и конкретните два текста, които трябва да съдържат опаковките:
"Няма научно доказателство, че този продукт действа" и
"Твърденията за този продукт се основават единствено на теориите за хомеопатията от XVIII век, които не се приемат от повечето съвременни медицински специалисти".
Хомеопатията се основана предимно на ученията на германския лекар Самуел Ханеман, който твърдял, че само чрез "духовното въздействие" на силно намалената концентрация на определено вещество може да се излекува "нашата духовна жизнена сила".
В съвременната медицина има почти единодушно научно мнение, че механизмът на въздействие на хомеопатичните продукти противоречи на основни принципи на химията, биологията и физиката.
Именно това естество на хомеопатичните продукти позволяваше те да избягват регулации, защото концентрацията на вещества в повечето тях е толкова нищожна, че практически не вредят на човешкия организъм.
Американската преса коментира, че въпреки относително минималната регулация, въведена от Федералната комисия за търговия, хората по-скоро няма да ограничат купуването на подобни продукти. Проучвания на агенцията по храните и лекарствата показват, че предупрежденията на FDA не променят навиците или убежденията на хората.
Нещо повече - самото твърдение, че "няма научно доказателство" действа мотивиращо на клиентите на хомеопатични продукти, защото те изначално се отнасят скептично към съвременната медицита.


description: През последните години хотелиерите и ресторантьорите непрекъснато се оплакват, че не им достигат кадри, особено такива, които са с нужната квалификация. В данните на статистиката за заетостта през септември и третото тримесечие се вижда, че това са и най-нископлатените.

title: Заетите в хотели и ресторанти - най-търсени и най-ниско платени

maintext:
Фотограф: Георги Кожухаров
През последните години хотелиерите и ресторантьорите непрекъснато се оплакват, че не им достигат кадри, особено такива, които са с нужната квалификация. В данните на статистиката за заетостта през септември и третото тримесечие се вижда,че това са и най-нископлатените.
Наетите намаляват през септември
Логично в края на лятото заетостта намалява главно заради освобождаването на сезонно наетите. По данни на Националния статистически институт (НСИ) наетите на трудов договор
към края на септември намаляват с 45.9 хил., или с 1.9% спрямо края на юни 2016 г., като достигат 2.31 милиона.
Спрямо края на второто тримесечие най-голямо намаление на наетите се наблюдава в икономическите дейности "Хотелиерство и ресторантьорство" - с 20%, "Административни и спомагателни дейности" - със 7.2%, и "Култура, спорт и развлечения" - с 4.2%.
Най-голямо увеличение пък е регистрирано в дейностите "Създаване и разпространение на информация и творчески продукти; далекосъобщения" - с 1.5%, и в "Строителство" - с 0.4%.
В структурата на наетите лица по икономически дейности най-голям е относителният дял на наетите по трудово и служебно правоотношение в дейностите "Преработваща промишленост" и "Търговия, ремонт на автомобили и мотоциклети" - съответно 22% и 17.2%.
В същото време на годишна база заетостта леко се вдига и към края на септември тя е с 1.7% по-висока от същия период на предходната година. Най-голям ръст има в "Преработваща промишленост" - с 9.6 хил., "Търговия; ремонт на автомобили и мотоциклети" - със 7.8 хил., и "Хотелиерство и ресторантьорство" - с 6.1 хиляди. В процентно изражение увеличението е най-значително в икономическите дейности "Други дейности" - с 11.7%, и "Професионални дейности и научни изследвания" - с 6%.
Най-голям спад на наетите - със 7.4 хил. има в "Строителство", а в процентно - в икономическа дейност "Добивна промишленост" (със 7.2%).
Заплатите се вдигат, но само през септември
Данните на статистическия институт сочат, че средната месечна работна заплата през третото тримесечие на 2016 г. в обществения сектор нараства с 6.8%, а в частния сектор - с 8%. За месеца средната брутна заплата е 954 лв.
През третото тримесечие средната месечна работна заплата
e 941 лв. и намалява спрямо второто тримесечие на 2016 г. с 0.5%. Икономическите дейности, в които е регистрирано най-голямо намаление на средната месечна работна заплата, са "Финансови и застрахователни дейности" с 8.6% и "Операции с недвижими имоти" с 2.8%.
През третото тримесечие на 2016 г. средната месечна работна заплата нараства със 7.7% спрямо година по-рано, като най-голямо e увеличението в икономическите дейности "Държавно управление" - с 10%, "Преработваща промишленост" - с 9.7%, и "Хуманно здравеопазване и социална работа" - с 9.6%.
Икономическите дейности с най-високо средномесечно трудово възнаграждение на наетите по трудово и служебно правоотношение през третото тримесечие на 2016 г. са:
"Създаване и разпространение на информация и творчески продукти; далекосъобщения" - 2159 лева, "Производство и разпределение на електрическа и топлинна енергия и на газообразни горива" - 1647 лева, "Финансови и застрахователни дейности" - 1612 лева.
Най-нископлатени са били наетите


description: Първоначално за ролята на Меркюри бе избран актьора Саша Барон Коен. Реми Малек се намира в най-успешния период в кариерата си, като тази година получи награда "Еми" и номинация за "Златен глобус"

title: Носителят на "Еми" Реми Малек ще играе Фреди Меркюри в биографичен филм за "Куин"

maintext:
Реми Малек
историята на британската група, ще бъде режисиран от Брайън Сингър, известен с работата си по поредицата от филми "Х-мен".
За ролята си на компютърния специалист в продукцията той получи 7 номинации за различни награди.
#bohemianrhapsody #queen #freddiemercury #brianmay #rogertaylor #johndeacon #grahamking #fox #newregency Looking forward to @ramimalek @whoismrrobot playing #Freddie photo @therealmickrock
A photo posted by Bryan Singer (@bryanjaysinger) on Nov 4, 2016 at 3:23pm PDT A photo posted by Bryan Singer (@bryanjaysinger) on Nov 4, 2016 at 3:23pm PDT
Актьорът Реми Малек ще изиграе Фреди Меркюри в предстоящ филм, посветен на историята на британската рок група "Куин", съобщава "Гардиън". Малек е носител на награда "Еми" за главната си роля в сериала "Мистър Робот" (Mr. Robot).Филмът "Бохемска рапсодия", проследяващАвтор на сценария е написан от Антъни Макартън и е бил одобрен от членовете на "Куин" Брайън Мей и Роджър Тейлър. Миналата година Макартън бе номиниран за награда Оскар за сценария за филма "Теорията на всичко".Ролята на легендарния вокалист на групата Фреди Меркюри ще бъде поверена на Реми Малек. С участие в 29 филма, 35-годишния актьор се намира в най-успешния период в кариерата си. Тази година той получи награда "Еми" и бе номиниран за награда "Златен глобус" в категорията за най-добра мъжка роля в телевизионен сериал за участието си в "Господин Робот".Филмът "Бохмеска рапсодия" се подготвя от близо десетилетие, като първоначално за ролята на Меркюри бе избран актьорът Саша Барон Коен. Той обаче бе принуден да напусне заради поредица от разногласия с продуцентите. Снимките на филма трябва да започнат през 2017 г.